Diari Oficial de la Generalitat Valenciana


Sumari del DOGV 1718, del 06-02-1992 (1992/823884)

ORDRE de 17 de desembre de 1991, del Conseller de Cultura, Educació i Ciència, per la qual s'autoritza el canvi de titularitat del centre docent privat <<Nuestra Señora de la Salud>>, de Xirivella (València) .
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/12/17/(11)/dof/vci/html**

### Dades del document

Número de DOGV
:   1718

Data del DOGV
:   06-02-1992

Secció del DOGV
:   DISPOSICIONS GENERALS

Número del document
:   1992/823884


Data del document
:   17-12-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de desembre de 1991, del Conseller de Cultura, Educació i Ciència, per la qual s'autoritza el canvi de titularitat del centre docent privat "Nuestra Señora de la Salud", de Xirivella (València).  
Vist l?expedient incoat a petició de la Sra. Adela Francisca Cuadrado Luzuriaga, en representació de la Congregación de Hermanas de la Doctrina Cristiana, que en virtut de l'acta de cessió de titularitat, atorgada per l'Arquebisbat de València, n'adquiriren sobre el centre docent privat «Nuestra Señora de la Salud», situat al C/ València, 27 de Xirivella (València), amb número de codi 78538627, en sol·licitud de canvi de la titularitat del centre, a favor de la Congregación de Hermanas de la Doctrina Cristiana.  
Vist que l?expedient ha estat tramitat pel Servei Territorial de Cultura i Educació de València, el qual, a la vista de l'informe favorable de la Inspecció Educativa, eleva proposta favorable a la sol·licitud.  
Vist que el centre obtingué classificació definitiva, en el nivell d'Educació Pre-escolar, per Ordre Ministerial de 24 de setembre de 1974, per a dues unitats de pàrvuls amb capacitat per a 80 llocs escolars, per Ordre ministerial de 18 de maig de 1978 obtingué classificació definitiva en el nivell d'Educació General Bàsica per a-8 unitats amb capacitat per a 320 llocs escolares i per Ordre Ministerial de 9 de setembre de 1975 se li concedí autorització per a una secció de Formació Professional amb 2 unitats i capacitat per a 80 llocs escolars.  
Vist que el centre té subscrit concert educatiu per a 8 unitats d'Educació General Bàsica i 2 unitats de FP1 per Ordre de la Conselleria de Cultura, Educació i Ciència de 15 d'abril de 1989 (DOGV de 21 d'abril de 1989).  
Vist que segons consta en el Registre de Centres Docents de la Comunitat Valenciana, la titularitat del centre correspon al Patronato Educativo Nuestra Señora de la Salud, el qual el dia 10 de juny de 1991 fou dissolt per l'Arquebisbe de València, Sr. Miguel Roca Cabanellas, segons consta mitjançant certificat del Canceller Secretari de l'Arquebisbat de València, i assumeix l'Arquebisbat la titularitat del centre docent «Nuestra Señora de la Salud de Xirivella» i que alhora l'Arquebisbat de València mitjançant acta atorgada davant el notari de València Sr. Rafael Gómez Ferrer Sapiña, el 17 de juliol de 1991, cedeix la titularitat de l?esmentat centre, amb número de codi 48608533, a la Congregación de Hermanas de la Doctrina Cristiana, la qual l'accepta i se subroga en els drets i les obligacions de l'anterior titularitat.  
Vista la Llei Orgànica reguladora del Dret a l'Educació, el Decret 1855/74 de 7 de juny, i el Decret 401/1979, de 13 de febrer.  
Atès que dels informes inclosos en l'expedient es dedueix que s'han complert els requisits necessaris per tal d'accedir a la sol·licitud.  
Fent ús de les atribucions conferides per l'article 35 de la Llei de Govern Valencià,  
ORDENE:  
Article primer  
Autoritzar el canvi de titularitat del centre docent privat d'Educació Pre-escolar (pàrvuls), Educació General Bàsica i Formació Professional «Nuestra Señora de la Salud» de Xirivella (València), amb número de codi 68492049, a favor de la Congregación de Hermanas de la Doctrina Cristiana, la qual com a cessionària se subroga en la totalitat d'obligacions i de drets que el que cedeix puga tenir contrets amb la Conselleria de Cultura, Educació i Ciència, o amb el Ministeri d'Educació i Ciència, i les derivades de l?ordre laboral i docent.  
El canvi de titularitat no afectarà el règim de funcionament del centre.  
Article segon  
D'acord amb el que disposa l'apartat 17 de l'Ordre de Conselleria de Cultura, Educació i Ciència de 27 de desembre de 1988 (DOGV de 30 de desembre), el nou titular sol·licitarà davant el Servei Territorial de Cultura i Educació de València la modificació del concert educatiu vigent per tal d'adequar-lo al canvi de titularitat del centre que per aquesta ordre s'autoritza.  
DISPOSICIO ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
València, 17 de desembre de 1991.  
EL Conseller de Cultura, Educació i Ciència,   
ANDREU LOPEZ BLASCO


Còpia Permalink ELI